Demėtoji katė

Oncifelis tigrinus
 Felis tigrina

Demėtoji katė, sin. oncilaterminai.vlkk.lt / Demėtoji katė  | VLKK; nuoroda tikrinta: 2023.02.04. (Leopardus tigrinus) – mažųjų kačių (Felinae) pošeimio Leopardus genties rūšis. 

 Paplitimas 
Gyvena tropinėje Pietų Amerikos žemyno dalyje: Amazonijoje, tropinėse Brazilijos srityse, rytinėse Andų pašlaitėse, Karibų jūros pakrantėje, rasta atskira populiacija Kosta Rikoje.

 Išvaizda 
Demėtoji katė panaši į ilgauodegę katę (Leopardus wiedii) ar ocelotą (Leopardus pardalis) už šias kiek mažesnė, laibesnio kūno sudėjimo. Kūno ilgis 38–59 cm, uodega 20–42 cm ilgio. Sveria 1,8-3,5 kg.catsg.org / Northern tiger cat  Leopardus tigrinus Kailis tankus, minkštas, rusvas, su daug juodų dėmių (panašiai kaip jaguaro). Tankiuose miškuose pasitaiko juodo kailio oncilų.

Nors gyvena ant žemės, puikiai laipioja medžiais. Maitinasi smulkiais žinduoliais, driežais, paukščiais, kiaušiniais, kartais medvarlėmis. Judrios daugiausia naktį. Jauni kačiukai murkia, suaugusios dėmėtosios katės skleidžia trumpus, gurguliuojančius garsus. Dažniausiai veda vieną (kartais iki 4) jauniklį.

Pietinės oncilos gyvena 15-21 metų.

 Sistematika 
Išskiriami 3 porūšiai:
 Leopardus tigrinus tigrinus, rytų Venesuela, Gajana, šiaurės rytų Brazilija
 Leopardus tigrinus oncilla, Centrinė Amerika 
 Leopardus tigrinus pardinoides, vakarų Venesuela, Kolumbija, Ekvadoras, Peru.

Anksčiau prie dėmėtųjų kačių buvo priskirtas Leopardus tigrinus guttulus porūšis, tačiau 2013 m. buvo išskirtas į atskirą Leopardus guttulus rūšį, paplitusią Atlanto miškuose, vidurio ir pietų Brazilijoje, Urugvajuje, Paragvajuje, šiaurės Argentinoje.

 Pavojai 
Dėmėtosios katės hibridizuojasi su pampinėmis katėmis (Leopardus colocola).ncbi.nlm.nih.gov / Genome-Wide SNPs Clarify a Complex Radiation and Support Recognition of an Additional Cat Species; Fernanda J Trindade, Maíra R Rodrigues, Henrique V Figueiró, Gang Li, William J Murphy and Eduardo Eizirik, Associate Editor: Anne Yoder | National Library of Medicine (Nacionalinė medicinos biblioteka) | Published online 2021 Jul 28 Nyksta dėl miškų kirtimo, medžioklės dėl kailio.

 Vietiniai pavadinimai 



 tup. marakaîá

 Šaltiniai 

Kategorija:Katiniai